runetrust/blame-folketinget-dk huggingface dataset:
Rune Lund (EL), 2007-02-27:
Når man kommer længere ned, kommer man til Ishøj Stationsvej, og der er det sådan, at den linjeføring, som er foreslået her, foreslår, at man kører langs Vejleåvej, hvilket er fjollet, fordi man lige så godt bare kan lade den køre videre ad Motorring 4 gennem det erhvervskvarter, der ligger der.
Leif Mikkelsen (V), 2006-04-20:
Denne forespørgselsdebat ligger i forlængelse af kommunalreformens vedtagelse og det, at vi starter nye, stærke kommuner op pr. den 1. januar 2007, giver Folketinget mulighed for at give disse nye kommuner en håndsrækning, et signal, en dåbsgave, hvor der i fremtidens aftalesæt, i fremtidens vilkår skal tages hensyn til, at vi har 98 og ikke 275 kommuner, der nu kan løfte en lang række opgaver, som det flertal, der har tillid til kommunestyret, har lagt ud til dem i forlængelse af kommunalreformen.
Else Theill Sørensen (KF), 2004-03-12:
Det drejer sig som sagt om mange ting, bl.a. om en 10-års karensperiode for ægtefællesammenføring, når den herboende ægtefælle er dømt for vold mod en tidligere ægtefælle eller samlever, og det drejer sig om, at adgangen til familiesammenføring med mindreårige børn begrænses med henblik på at begrænse antallet af genopdragelsesrejser, og så drejer det sig, som det har været meget omtalt, om ændrede regler for tildeling af opholdstilladelse til udenlandske religiøse forkyndere - for blot at nævne nogle af de mange elementer.
Søren Søndergaard (EL), 2003-05-21:
Man kan sige, at det måske er at vise lidt foragt for befolkningen bare at henvise til nogle svar, som befolkningen ikke kender, men hvis man kender svarene, ved man, at de lige præcis ikke besvarer dette spørgsmål: Hvorfor sagde ministeren til Folketinget, at der var igangsat en øjeblikkelig eftersøgning af den irakiske hærchef, da han var forsvundet, selv om det ikke var tilfældet?
Kristian Thulesen Dahl (DF), 1997-11-04:
Inden for et afgrænset område er det selvfølgelig nødvendigt, at ministeren har mulighed for at udøve en vis kompetence, men vi mener, at Folketinget hele tiden skal være på vagt, og vi mener, at det er et af de områder, hvor vi, når vi vedtager lovgivning herinde, hele tiden skal sørge for at få klart afgrænset, hvor megen kompetence ministeren har i forhold til, hvornår ministeren skal søge at få vedtaget ny lovgivning i Folketinget. Det er altså den betænkelighed, vi har ved lovforslaget, men vi agter at være positivt indstillede og støtte lovforslaget i den sidste ende.
Jan Petersen (S), 1998-12-17:
Fru Gitte Seeberg fornøjede os med en forklaring på, hvorfor den konservative finansminister havde vedvarende problemer i 1980'erne med betalingsbalancen og beskæftigelsen, men vi manglede den erkendelse, som hr. Jørgen Estrup bekræftede, nemlig at det dilemma ikke blev løst tilfredsstillende i 1980'erne: når beskæftigelsen var høj, var betalingsbalanceunderskuddet meget højt, og når beskæftigelsen var lav, kom der til gengæld store overskud på betalingsbalancen.
Alex Ahrendtsen (DF), 2015-04-08:
Jeg har jo også set den mail, som fru Pernille Skipper har sendt rundt, hvor hun jo bl.a. afslutter den med at sige, at det er baggrunden for, at man i folketingsgruppen mener, at man skal støtte det forslag, som kulturministeren er kommet med nu; det mener vi er den rigtige balance i en svær situation.
Esben Lunde Larsen (V), 2016-03-03:
Fru Ida Auken kom med et overraskende synspunkt, nemlig at man skulle tvinge virksomheder, der har solgt deres virksomhed – i det her tilfælde Auriga Fonden, der har solgt Cheminova til et privat amerikanskejet selskab – til at bruge penge på oprydning, selv om det ikke er en del af nogen lovgivning eller nogen aftale.
Torsten Schack Pedersen (V), 2018-01-23:
Derfor er jeg glad for, at ministeren siger, at det er noget, man kigger på, altså hvordan man kan sikre, at intentionerne bag betænkningstiden selvfølgelig også afspejler sig reelt, så man ikke bare opfinder nye produkter, som reelt betyder, at betænkningstiden ikke har nogen effekt.
Jeppe Bruus (S), 2024-01-10:
Hvis du har en lejlighed, der ligger nede i stueetagen, og din udsigt er til de borgere, der går forbi, og du har en lejlighed, der ligger oppe på tiende etage og har udsigt ud over byens tage, hvad for en lejlighed er så mest værd, og hvilken grundværdi vil så være mest værd?
Hans Kristian Skibby (DF), 2010-04-16:
Jeg synes jo, at Socialdemokraternes ordfører slap lidt let og elegant om ved selve problematikken i det her sjove kuriosum, at selv samme ordfører har indkaldt til et samråd i Kommunaludvalget – som i øvrigt også sidder med det her forslag – hvor man sætter spørgsmålstegn ved udviklingen og siger, at det er ganske forfærdeligt over for de her mange danskere, som er utrygge over, at flere og flere kontakter til det offentlige Danmark foregår elektronisk.
Peter Skaarup (DF), 2020-04-21:
Jeg kan sådan have en vis stille undren over for den radikale ordførers indlæg her, for vi er jo i en tid, hvor det gælder om at beskytte den danske befolkning mod den smitterisiko, der er, på alle planer, og det er jo derfor, vi i fællesskab har vedtaget en hel masse initiativer.
Lars Løkke Rasmussen (V), 2010-06-02:
Vi har jo skridt for skridt lavet reformer, der har fået flere ud på arbejdsmarkedet, nogle gange i øvrigt sammen med Det Radikale Venstre, som jo er det eneste parti på den side af skillelinjen i dansk politik, der en gang imellem har holdt sig til at ville lave noget.
Kristian Thulesen Dahl (DF), 2000-02-23:
Det ene er lidt i stil med det, hr. Keld Albrechtsen stiller, men alligevel på en anden måde, for jeg vil spørge: Er det et selvstændigt mål for Socialdemokratiet, at man får et slutresultat på regeringskonferencen, som ikke formelt set afgiver suverænitet fra dansk side, altså så man ikke kommer ind under en problematik, hvor man skal diskutere fem sjettedeles flertal eller folkeafstemning?
Peter Skaarup (DF), 2022-04-22:
Så er vi også i Dansk Folkeparti optaget af, at unge kan få en plet på straffeattesten, hvis de bliver taget med narkotika på sig eller er påvirket af narkotika og hash, for vi skal komme de her stoffer i nattelivet til livs, og der kan det være et godt redskab.
Peter Seier Christensen (NB), 2019-12-12:
EU-Domstolen påvirker vores lovgivning og tvinger os til at rette ind og ændre lovpraksis og sædvaner på trods af det danske retsforbehold – et retsforbehold, der med al tydelighed har vist sig ikke at være nok til at værne om dansk udlændingeret.
Karina Adsbøl (DD), 2024-02-21:
Jeg ved godt, at det er lidt uden for skiven i forhold til lovforslaget, men jeg kunne godt tænke mig at høre, hvad ministeren tænker sig, netop i forhold til at vi kan lave noget lovgivning herindefra, og at kommunerne skal anvende det obligatorisk ved genbevilling af hjælpemidler.
Niels Flemming Hansen (KF), 2020-06-09:
Siden 1992 har den her sag været oppe at svinge igen, og det, jeg vil sige, som måske er nyt – her fra Folketingets talerstol nu, hvor vi har hørt meget – er jo, at hvis man står dernede og kigger på det her dobbeltspor, kan man se de her kilometerlange lokomotiver, som bare står stille og sviner, mens de venter på, at det ene tog er kommet ud, så det andet kan komme ind.
Lars Løkke Rasmussen (V), 2009-10-08:
For sandheden er, at det her land er et ganske lille land, 110 lande er større end vores, og vi har slået knuder på os selv ved at lave særlige skatteordninger, der gør, at folk, der ikke er danskere, kan komme hertil med særlige kompetencer og få en særlig lav skat.
Karen Jespersen (V), 1997-10-22:
Det gælder en meget hurtig, konsekvent opfølgning: Lige fra man hugger sin første cykel, skal der være nogle reaktioner, der gør, at man føler, at det her vil samfundet altså ikke have, og det må man altså holde op med, og det gælder også nogle forsøg på at hjælpe den unge ud af denne kriminalitet.
Stinus Lindgreen (RV), 2019-10-24:
Som forsker gør det processen meget nemmere at gennemskue, hvilket i sig selv er en fordel, og samtidig udnytter man jo de kompetencer, som allerede ligger ude i de regionale komiteer, for her har man også mange års erfaring med at vurdere sundhedsvidenskabelige projekter, og det virker helt naturligt at samle dem ét sted.
Lene Espersen (KF), 2007-01-23:
Som jeg har forstået det – uden at skulle gøre mig til den store ekspert angående malkekvægs sundhed – tror jeg, at det, der er helt afgørende, er, at man har noget videnskabelig dokumentation, hvis man skal ind og lovregulere et område, og der har jeg ikke fuldt ud overblik over, om al forskning er endeligt afsluttet på nuværende tidspunkt, eller om der er nye forskningsresultater, man skal afvente, inden de, om jeg så må sige, fra arbejdsgruppens side kan sige, at nu er al tilgængelig viden på bordet.
Helge Adam Møller (KF), 2000-05-10:
Der blev altså dengang stjålet 10 biler færre hver eneste dag året rundt, og dengang sagde den daværende trafikminister, at nu gjorde man en hel bunke, nu skulle det nok gå fremad, og alligevel kan vi konstatere, at i dag stjæles der altså betydelig flere biler end dengang, regeringen heller ikke ville gøre noget, samtidig med at der er kommet startspærre i næsten samtlige biler.
Helena Artmann Andresen (LA), 2025-01-08:
Vi synes, at det er utrolig vigtigt, og det startede jeg også med at sige, altså at vi ved, at det, der er altafgørende, og at det faktisk har mere at sige i forhold til de undersøgelser, der ligger, er, at personalet er uddannet, end lige præcis hvor mange voksne der er.
Mette Frederiksen (S), 2021-03-02:
Forældrene har truffet et fuldstændig aktivt valg, og i mine øjne har de ikke længere noget at gøre med Danmark, det er ikke deres hjem, de har forladt os, og jeg vil ønske, at de aldrig nogen sinde vender tilbage, for de har ikke længere noget med Danmark at gøre.
Holger K. Nielsen (SF), 2003-01-22:
Det er da helt mærkeligt, at spørgsmål, som har været diskuteret i andre europæiske lande, og som den tyske kansler, som den franske udenrigsminister, den franske præsident, som stort set alle europæiske lande kan forholde sig til, kan den danske regering overhovedet ikke forholde sig til.
Ole Stavad (S), 2002-03-12:
Det har også været interessant at lytte til Dansk Folkepartis ordførers partifælle, hr. Uno Larsson, som gik på talerstolen under den her debat lidt tidligere på dagen og roste sale and lease back, og som ikke nok med det samtidig også sagde, at hvis det er sådan, at kommunerne nu spekulerer tilstrækkeligt klogt med pengene, kan man måske tjene på, at man kan låne til 3½ pct. og kan anbringe til 7 pct.
Tove Videbæk (KRF), 2001-03-28:
til skolen vedrørende f.eks. antal af undervisningstimer i dansk og matematik, skolebøger, undervisningsmaterialer, antal elever pr. lærer, antal kvadratmeter pr. elev, rengøringsstandard, antal elever pr. pc, vikartimer og meget, meget mere. Hvis vi skal sikre en fælles national folkeskole af høj kvalitet ude i alle kroge af vores land - og det skal vi - er jeg enig i, at der egentlig bør være en række mindstekrav på nogle områder.
Morten Bødskov (S), 2019-10-10:
Der tror jeg bare, man må sige, at vi, der har været med til at lave, jeg ved snart ikke hvor mange bankpakker, bør synes, at det her er særlig positivt, for finansieringen ved en større egenkapital er godt, ikke bare for virksomheden selv, men det er jo også rigtig godt for vores samfundsøkonomi.
Marianne Pedersen (V), 2004-05-05:
Pointen i det her er generelt, at de sociale tilbud skal gå hånd i hånd med beskæftigelsesindsatsen, uden at det går ud over indsatsen for at få borgeren ind på arbejdsmarkedet. Den sociale og den beskæftigelsesrelaterede indsats skal koordineres bedre end i dag, men de skal ikke blandes sammen og stå i vejen for hinanden, det er primært.
Peter Skaarup (DF), 2008-05-13:
Jeg kunne godt tænke mig at spørge, for det kom ikke helt klart frem i ministerens tale, om regeringen er på vej med nogen initiativer, for der er nogle problemer for ofrene, nemlig dels det tidsmæssige perspektiv med at få psykologbistand, dels det, at der også er noget økonomi indblandet i det, som gør, at nogle afholder sig fra at få den bistand, som de nok trænger til.
Jesper Langballe (DF), 2003-05-06:
Jeg er selvfølgelig fuldstændig klar over, at det ikke er regeringen og integrationsministeren, der træffer disse afgørelser, men vil dog pege på, at Udlændingestyrelsen vel træffer dem efter retningslinjer, som de har fået af Folketinget, og hvis afgørelserne er åbenlyst urimelige, kunne det jo være, at der var grund til at kigge på dem en gang til.
Ulla Tørnæs (V), 2003-02-26:
Vores erfaring har været, at it-området er kendetegnet ved en meget stor potentiel efterspørgsel, og at styringen skal doseres herefter også for at sikre, at de andre uddannelser kan udbydes inden for rammen, da AUF-rammen som nævnt er en fast bevilling, der ikke kan overskrides.
Marlene Harpsøe (DF), 2008-05-09:
I henhold til det konkrete forslag om at nedsætte en kommission, der skal se på de positive og negative følger af kriminalisering af sexkunden, har jeg i min tale angivet løsninger på at skabe sociale tilbud til de prostituerede for at komme ud af prostitution og på, hvordan det kan forebygges, at prostituerede kan fragtes hertil uhindret på grund af de åbne grænser.
Kristian Thulesen Dahl (DF), 2018-10-04:
Og hvis det så viser sig, at vi ikke kan få den opbakning i befolkningen, så peger vi stadigvæk hverken på Mette Frederiksen eller Lars Løkke Rasmussen.« I betragtning af at tingene skifter – så ville hr. Uffe Elbæk ud af politik, og nu vil han være statsminister, og så siger han så det her i forhold til andre konstellationer, at man hverken peger på den ene eller den anden – vil jeg bare spørge nu, hvor vi er nået til oktober måned, om det så har ændret sig, eller om det stadig væk står ved magt.
Kenneth Kristensen Berth (DF), 2016-03-02:
Jeg tror ikke på, at der kommer nogen som helst form for løsning af den her problematik, før EU-landene sender det klare signal, at man ikke ved at indgive en asylanmodning i et europæisk land kan forvente at få en migrantstatus, altså at blive borger i det pågældende land for tid og evighed.
Jacob Buksti (S), 2004-06-02:
Derfor vil jeg gerne bede hr. Mikkel Dencker om at kommentere hr. Ole Stavads argumentation, som er, at de, der har udgifterne på det her, ikke får gavn af den her lov, fordi det er fanget op af andre regler, mens de, som bliver tilgodeset med et ekstraordinært stort fradrag, er de mennesker, som ikke har haft udgiften.
Kasper Sand Kjær (S), 2021-11-11:
Det gælder sådan set både i forhold til det punkt, der handler om hadforbrydelser og hadtale, men også i forhold til de to andre punkter i forslaget om handicap og kønsidentitet, som allerede, som justitsministeren også redegjorde for, er blevet gennemført eller er ved at blive gennemført i lovgivningen.
Peter Christensen (V), 2011-06-21:
Jeg vil stilfærdigt gøre opmærksom på, at der jo har foregået toldkontrol i dette land hele tiden, men måden, det er foregået på, bl.a. ved den dansk-tyske motorvejsgrænseovergang, har jo været, at man via mobile enheder har stoppet al trafik, fået den ned i hastighed, gennet den over i den ene side af vejbanen, altså en betydelig større gene for den del af trafikken, som er blevet udsat for disse stikprøvekontroller, end det, som vil være tilfældet, når de fysiske anlæg er etableret.
Simon Kollerup (S), 2020-04-22:
Jeg er også bekendt med, at de har udviklet sig undervejs, også i branchen, og derfor mener jeg, at det rigtige nu er, at vi i erhvervsordførerkredsen tager en drøftelse af, hvad den rigtige model er, der finder den balance mellem at hjælpe de få, men samtidig undgå en konkursbølge bredt i branchen.
Pia Adelsteen (DF), 2012-04-26:
Dermed ikke sagt, at vi selvfølgelig har en indflydelse eller en restindflydelse, kan man vel nærmest sige, på den finanspolitik, der skal føres i Danmark, men alt andet lige går man altså virkelig, virkelig til grænsen her i forhold til det euroforbehold, som vi har i Danmark.
Nick Hækkerup (S), 2009-05-26:
Dermed lægges der endnu en sten til en mosaik, der tegner et billede af en minister og en regering, som føler sig hævet over Folketinget, demokratiet og befolkningen; et billede, som jo bestyrkes yderligere af ministerens tilståelse af at have overtrådt grundloven i sagen om udskydelse af betalingsfrister for A-skat, arbejdsmarkedsbidrag og moms; et grundlovsbrud, som ministeren var lige ved at gentage i lovforslaget om pensionsbeskatning, L 200, som vi også har til behandling i dag, og som han skyndsomst måtte trække i land, da fadæsen blev opdaget; en minister, som i den såkaldte skrothandlersag tilsidesætter en borgers krav på tilbagebetaling af uberettiget indbetalt moms i størrelsesordenen 3 mio. kr.
Torben Hansen (S), 2007-03-13:
Men det, der jo er værd at bemærke, er, at den indsats, man har haft indtil nu, som blev genereret op igennem 1990’erne på hele vindområdet – for at tage et eksempel – jo for det første har ført til, at de danske elforbrugere meget ofte er sluppet billigere, fordi vindmøllerne har været med til at holde strømpriserne nede.
Jan E. Jørgensen (V), 2014-04-24:
Men det er altså alene den udvidede klageadgang, man har til at gå til Natur- og Miljøklagenævnet og betale et gebyr på 500 kr. og så få en klage behandlet der, der tilsidesættes, men det gør den jo ved en lovgivning, som bliver vedtaget demokratisk i Folketingssalen.
Margrethe Vestager (RV), 2006-04-25:
Nu synes jeg jo, det er lidt særligt, at Det Konservative Folkeparti, som jo ellers er meget omhyggelig med, at man ikke bruger skattepenge overflødigt, synes, at man skal have en hel masse tilsyn med noget, som man ikke aner om er et problem eller ej.
Henrik Dam Kristensen (S), 2014-11-18:
Jeg vil også gerne takke ordførerne for en eller anden form for pragmatisme, hvad angår første samtale og a-kassernes deltagelse her, for det synes jeg er sund fornuft, men også en understregning af – og det hører jeg alle ordførerne, som står bag reformen give klart udtryk for – at vi i egne rammer optager den del af reformen om samtaler som et vigtigt redskab for at bringe den arbejdsløse tættere på arbejdsmarkedet.
Line Barfod (EL), 2005-10-12:
Jeg håber meget, at ministeren i sin besvarelse her om lidt vil give os nogle forsikringer om, at det vil man gøre noget for at rette op på, og at man især angående de konkrete punkter, der er udtrykt stor bekymring over – f.eks. kulturområdet og forbrugerområdet – vil lægge op til en dialog og vente med at træffe beslutninger om at fjerne budgetposter osv., til der har været en dialog og man har set på alternative løsningsmodeller.
Jørn Dohrmann (DF), 2006-10-12:
Så vi mener også, at det her er en hjælp i bl.a. yderområderne, og derfor mener jeg helt klart, at lovforslaget, som det er lagt frem, er et godt udgangspunkt for, at kommunerne får et vigtigt redskab til det videre arbejde, som de nu overtager den 1. januar.
Lotte Rod (RV), 2014-05-15:
Derfor er jeg rigtig glad for, at vi nu kan komme i gang med det arbejde, der er baseret på de gode erfaringer, vi har fra fleksforsøgene i Esbjerg og i Aarhus og garantiskolen i Silkeborg, og at der nu bliver åbnet for, at vi faktisk får lov til ude på institutionerne at lave forløb i fællesskab i en samlet uddannelse.
Peter Skaarup (DF), 2004-06-02:
Det synes jeg egentlig at Socialdemokraterne, som er et af de partier, der står bag det generelle forslag, vi diskuterer i dag, og som har været med til at lave en aftale med regeringen, så burde henholde sig til og sige: Jamen så ser det da ud til, at det problem, der helt klart har været, måske kan blive løst, i stedet for at støtte et forslag fra et parti, som kun er ude på at lempe lovgivningen på en måde, hvor man åbner for misbrug.
Poul Henrik Hedeboe (SF), 2005-05-13:
Vi har høje punktafgifter på visse usunde varer her i landet, og det er da fornuftigt nok, men der er jo nogle begrænsninger, for det nytter ikke noget, at vi lægger tårnhøje afgifter eller moms på visse varer, hvis det så bare betyder, at grænsehandelen stiger, sådan at det eneste, der har ændret sig, er, at varerne bliver købt syd for den danske grænse i stedet for i danske butikker.
Pernille Vermund (NB), 2020-01-21:
I spørgsmålet om den balance er det her altså bonet ud til teknologiens fordel, og det er jeg rigtig glad for, for jeg står over for en ordfører, som mig bekendt er ordfører for det eneste parti her i Folketinget ud over Nye Borgerlige, som ser den udfordring, som jeg adresserede i min egen ordførertale, nemlig at man for snart 30 år siden indførte et forbud mod forskning i kernekraft.
Troels Ravn (S), 2014-12-03:
Vi skal nemlig ikke ned at botanisere i public service-kontrakten, og vi kan slet ikke i en situation, hvor vi har krævet en effektivisering på 75 mio. kr., efterfølgende gå ind og sige: Jamen det er det der, vi vil have, og det der vil vi ikke have, og det her skal spares.
Klaus Hækkerup (S), 1998-10-08:
Det ene spørgsmål drejer sig om ØMU'en, hvor fru Ulla Tørnæs sagde, at Venstre ønsker en folkeafstemning inden år 2002, og mit spørgsmål til fru Ulla Tørnæs er: Hvad nu hvis det bliver et nej ved den folkeafstemning?
Morten Bødskov (S), 2007-04-13:
Vi forsøgte at skabe bred enighed om ændringsforslag, som vi arbejdede for blev bredt accepteret, og vi nåede også til enighed om, at der skulle en genforhandlingsklausul ind i lovforslaget, så vi kunne tage højde for alle de bekymringer, der måtte være, og lovforslaget skulle tages frem igen i folketingsåret 2008-09.
Peter Skaarup (DF), 2001-05-02:
Hvis ministeren kan anskueliggøre, at det er tilfældet, at der gøres rigtig meget, og at der sættes nogle initiativer i værk, jamen så kan det godt være, at ønsket om at genindføre visumpligten måske ikke har været så stort, som det ville være nu fra Dansk Folkepartis side og også fra andres side, tror jeg.
Pernille Rosenkrantz-Theil (EL), 2004-11-17:
Vi står faktisk i en situation, hvor det er kirken, der dikterer, hvad der lige nu bliver stemt i den her Folketingssal, bl.a. i fru Birthe Rønn Hornbechs eget parti, for kirkeministerens meldinger er jo, at så længe kirken vil én ting, så følger man det blindt, og hvis kirken ændrer opfattelse, følger man blindt den ændring.
Bjarne Corydon (S), 2012-09-06:
Det er jo ikke mindst på baggrund af en række vanskelige, store beslutninger, vi har truffet: kontant tilskud til investeringer i dansk erhvervsliv i 2012 og 2013 – det er Dansk Folkeparti en del af, tak for det – og en skattereform, en meget markant skattereform, som sænker skatten på arbejde og dermed også presset på lønningerne i det private erhvervsliv, og som jo ikke mindst blev mulig, fordi dansk erhvervsliv pressede Venstre og Konservative kraftigt til at forhandle konstruktivt med regeringen om faktisk at få et resultat ud af det forslag, regeringen havde fremlagt.
Poul Nyrup Rasmussen (S), 1998-02-06:
tidligere, netop understreget denne sammenhæng, at der altså ikke er en modsætning mellem en af verdens højeste beskæftigelsesgrader på den ene side og på den anden side et trygt samfund, der giver rammer for vores borgere for et godt liv, men at der er en gensidig forudsætning.
Claus Kvist Hansen (DF), 2018-11-07:
Men EU-landenes ret til at udstede arbejdstilladelser kombineret med arbejdskraftens hellige fri bevægelighed medfører dermed, at en hær af ekstremt lavt betalt arbejdskraft i Europa stort set lovligt kan underminere hele den europæiske transportbranche – eller rettere, transportbranchen skal nok klare sig, for det er jo dem, der laver tricket med at hente chaufførerne ind, men den, der for alvor får det undermineret, er den almindelige chauffør, der bare gerne vil arbejde til en anstændig løn under arbejdsforhold, der hører en civiliseret verden til.
Søren Gade (V), 2017-04-20:
Min kollega og EU-ordfører for Dansk Folkeparti, hr. Kenneth Kristensen Berth, har været så imponeret over statsministerens forhandlingsevner, at han i medierne har omtalt den danske særaftale med Europol som værende lige så god, som hvis Danmark stadig havde været fuldgyldigt medlem.
Karina Adsbøl (DF), 2021-05-17:
Vi kunne udvide paragrafferne for opsættende virkning, så man ikke pludselig kan få frataget sin hjælp, vi kunne sætte en stopper for, at kommunerne underminerer servicelovens intentioner – det ville også være til stor gavn for borgerne – og vi kunne sikre helhedsorienterede indsatser på tværs af sektorer.